Sag C‑446/13

Fonderie 2A

mod

Ministre de l’Économie et des Finances

(anmodning om præjudiciel afgørelse indgivet af Conseil d’État (Frankrig))

»Præjudiciel forelæggelse — sjette momsdirektiv — artikel 8, stk. 1, litra a) — fastlæggelse af stedet for levering af goder — leverandør, der er etableret i en anden medlemsstat end den, hvor erhververen er etableret — forarbejdning af godet i den medlemsstat, hvor erhververen er etableret«

Sammendrag – Domstolens dom (Anden Afdeling) af 2. oktober 2014

Harmonisering af afgiftslovgivningerne – fælles merværdiafgiftssystem – levering af goder – fastlæggelse af stedet for levering af goder i tilfælde af forsendelse eller transport – begyndelsestidspunktet for forsendelsen til erhververen i tilfælde af ophold med henblik på forarbejdning af godet i erhververens medlemsstat

[Rådets direktiv 77/388, art. 5, stk. 1, og art. 8, stk. 1, litra a)]

Artikel 8, stk. 1, litra a), i sjette direktiv 77/388 om harmonisering af medlemsstaternes lovgivning om omsætningsafgifter, som ændret ved direktiv 95/7, skal fortolkes således, at stedet for leveringen af et gode, der er blevet solgt af et selskab, som er etableret i en medlemsstat, til en erhverver, som er etableret i en anden medlemsstat, og hvorpå sælgeren med henblik på at gøre godet egnet til levering har fået en tjenesteyder, som er etableret i denne anden medlemsstat, til at udføre færdiggørelsesarbejde inden at få tjenesteyderen til at forsende godet til erhververen, skal anses for at befinde sig i den medlemsstat, hvori sidstnævnte er etableret.

I denne henseende gør en bogstavelig fortolkning af denne bestemmelse det for det første ikke muligt at antage, at stedet for en levering som den, der er foretaget i den foreliggende sag, befinder sig i den medlemsstat, hvori leverandøren er etableret, for så vidt som de eneste goder, som var genstand for den aftale, der var blevet indgået mellem leverandøren og erhververen, dvs. goderne i færdig stand, allerede »på det tidspunkt, hvor forsendelsen eller transporten til erhververen påbegynd[t]es«, som omhandlet i sjette direktivs artikel 8, stk. 1, litra a), befandt sig i den medlemsstat, hvori sidstnævnte er etableret.

For det andet bekræftes denne bogstavelige fortolkning af bestemmelsens generelle opbygning. Stedet for »levering af et gode« som omhandlet i sjette direktivs artikel 5, stk. 1, dvs. stedet for overdragelse af retten til som ejer at råde over et materielt gode, skal således fastlægges i henhold til reglerne i sjette direktivs artikel 8, stk. 1. Når en leverandør af goder forsender goderne til en tjenesteyder, der har ansvaret for færdiggørelsesarbejde, overdrager den nævnte leverandør ikke retten til som ejer at råde over de pågældende goder til erhververen. En sådan forsendelse har alene til formål at bringe de omhandlede goder i overensstemmelse med leverandørens kontraktlige forpligtelser med henblik på, at der senere kan foretages en levering til erhververen.

Endelig er en sådan fortolkning i overensstemmelse med formålet med sjette direktivs bestemmelser om fastlæggelse af stedet for afgiftspligtige transaktioner, der tilsigter at undgå såvel dobbelt afgiftspåligning som ikke-beskatning af de nævnte transaktioner.

(jf. præmis 27, 28, 31 og 32 samt domskonkl.)

Sag C‑446/13

Fonderie 2A

mod

Ministre de l’Économie et des Finances

(anmodning om præjudiciel afgørelse indgivet af Conseil d’État (Frankrig))

»Præjudiciel forelæggelse — sjette momsdirektiv — artikel 8, stk. 1, litra a) — fastlæggelse af stedet for levering af goder — leverandør, der er etableret i en anden medlemsstat end den, hvor erhververen er etableret — forarbejdning af godet i den medlemsstat, hvor erhververen er etableret«

Sammendrag – Domstolens dom (Anden Afdeling) af 2. oktober 2014

Harmonisering af afgiftslovgivningerne — fælles merværdiafgiftssystem — levering af goder — fastlæggelse af stedet for levering af goder i tilfælde af forsendelse eller transport — begyndelsestidspunktet for forsendelsen til erhververen i tilfælde af ophold med henblik på forarbejdning af godet i erhververens medlemsstat

[Rådets direktiv 77/388, art. 5, stk. 1, og art. 8, stk. 1, litra a)]

Artikel 8, stk. 1, litra a), i sjette direktiv 77/388 om harmonisering af medlemsstaternes lovgivning om omsætningsafgifter, som ændret ved direktiv 95/7, skal fortolkes således, at stedet for leveringen af et gode, der er blevet solgt af et selskab, som er etableret i en medlemsstat, til en erhverver, som er etableret i en anden medlemsstat, og hvorpå sælgeren med henblik på at gøre godet egnet til levering har fået en tjenesteyder, som er etableret i denne anden medlemsstat, til at udføre færdiggørelsesarbejde inden at få tjenesteyderen til at forsende godet til erhververen, skal anses for at befinde sig i den medlemsstat, hvori sidstnævnte er etableret.

I denne henseende gør en bogstavelig fortolkning af denne bestemmelse det for det første ikke muligt at antage, at stedet for en levering som den, der er foretaget i den foreliggende sag, befinder sig i den medlemsstat, hvori leverandøren er etableret, for så vidt som de eneste goder, som var genstand for den aftale, der var blevet indgået mellem leverandøren og erhververen, dvs. goderne i færdig stand, allerede »på det tidspunkt, hvor forsendelsen eller transporten til erhververen påbegynd[t]es«, som omhandlet i sjette direktivs artikel 8, stk. 1, litra a), befandt sig i den medlemsstat, hvori sidstnævnte er etableret.

For det andet bekræftes denne bogstavelige fortolkning af bestemmelsens generelle opbygning. Stedet for »levering af et gode« som omhandlet i sjette direktivs artikel 5, stk. 1, dvs. stedet for overdragelse af retten til som ejer at råde over et materielt gode, skal således fastlægges i henhold til reglerne i sjette direktivs artikel 8, stk. 1. Når en leverandør af goder forsender goderne til en tjenesteyder, der har ansvaret for færdiggørelsesarbejde, overdrager den nævnte leverandør ikke retten til som ejer at råde over de pågældende goder til erhververen. En sådan forsendelse har alene til formål at bringe de omhandlede goder i overensstemmelse med leverandørens kontraktlige forpligtelser med henblik på, at der senere kan foretages en levering til erhververen.

Endelig er en sådan fortolkning i overensstemmelse med formålet med sjette direktivs bestemmelser om fastlæggelse af stedet for afgiftspligtige transaktioner, der tilsigter at undgå såvel dobbelt afgiftspåligning som ikke-beskatning af de nævnte transaktioner.

(jf. præmis 27, 28, 31 og 32 samt domskonkl.)